ડિસેમ્બર મહિનાના આરંભ સાથે જ ઠંડીનું પ્રમાણ વધવા પામ્યું છે. થોડા દિવસોમાં લઘુતમ તાપમાનમાં વધુ ઘટાડો થવાની હવામાન વિભાગે આગાહી કરી છે. ખાસ કરીને ૧૫ ડિસેમ્બર બાદ શિયાળાની જમાવટ થાય તેવી સંભાવના છે. અમદાવાદ શહેરમાં બે દિવસથી ઠંડીનું જોર વધવા પામ્યું છે. ગઈકાલની સરખામણીએ આજે મોડી સાંજથી જ ઠંડો પવન ફુંકાતા ઠંડીનો ચમકારો અનુભવાયો હતો. મોડી રાતે અને વહેલી સવારે ઠંડીનું જોર વધુ રહે છે. જેના કારણે લોકોને હવે ફરજિયાત ગરમ વસ્ત્રોમાં બહાર નીકળવાની ફરજ પડી રહી છે.